
כולנו עבדים? 
נריה סופר
שיח לשבת משפטים

כידוע, פרשת משפטים פותחת בסוגיית עבד עברי. פרשייה זו באה מיד לאחר פרשיית מתן תורה – בה מקבל עם ישראל על עצמו את עול המצוות, ומכאן ואילך אפשר לומר שעם ישראל עובד את עבודת ה' בצורות מסויימות. אם נתייחס לסמיכות הפרשיות לא כעניין מקרי, נמצא שבעבד העברי משל לעם ישראל כעבדיו של הקב"ה. לאור השוואה זו עולה שאלה מעניינת ביחס לעבודת ה': האם היא כעבדות – כעבד המוכר את עצמו מכורח, או כבחירה – כעבד המבקש מאדוניו לרצוע את אוזנו? האם זוהי עבדות זמנית קצובה וחיצונית ברת התרה, או עבדות שמקורה בשמיעה פנימית של סוד העולם והקב"ה – עבדות עולם?

במהלך לימוד סוגיית כוונה בקריאת שמע למדנו את הזוהר על עבד עברי שנוגע בשאלת "שומע כעונה" בקריאת שמע. הזוהר מסביר פנים שונות בהתכוונות, בשמיעה ובקריאת האדם את קריאת שמע. 

הזוהר עומד על ההבדל שבין עבד הקנוי ל-6 שנים ובין עבד עולם – יובל, כהקבלה לשתי בחינות בעבודת ה' – התפילה וקריאת שמע
:

פקודא בתר דא לפדות עבד עברי ואמה העבריה ליעד אמה העבריה לדין בקנין עבד עברי הענק תעניק לו הדא הוא דכתיב כי תקנה עבד עברי שש שנים יעבוד מאי שש שנים יעבד ומאי קנין דיליה, אלא בסתרי תורה מטטרו"ן עבד יי' כליל שית (צה א) סטרין כחושבן שית אתוון דיליה שית סדרי משנה ובהון אית ליה לבר נש למפלח למאריה למהוי ליה עבד (ס"א נמכר) למעבד קנין כספו דכסף ימינא דאברהם חסד דרגא דיליה אורייתא מתמן אתיהיבת, ומאן דאשתדל בה בגין לזכאה (בה) לעלמא דאתי אקרי קנין כספו עלמא דכסופא, קנין על שם "אל עליון קונה שמים וארץ", "קנה חכמה קנה בינה"...
תחילה, מסביר הזוהר על המעבר האדם למצב של "קניין כספו" של הקב"ה. כאשר אדם לומד ש"ס משנה ועוסק בתורה על-מנת לזכות בעולם הבא – התורה נקראת קניינו של האדם – והוא נהיה קניינו של הקב"ה. וממשיך הסברו על גאולת אותו עבד: 
קנה לו ד"ת רבו בתר דקנה לו, גאולה תהיה לו, אית דאיהו קנוי (ליה) לעולם ואית דאיהו קנוי ליה שית שנין, מאן דאיהו קנוי ליה לעולם כתיב ביה ורצע אדוניו את אזנו במרצע ועבדו לעולם, לית עולם אלא עולמו [דף קטו עמוד ב] של יובל דאינון חמשין ודא קריאת שמע דתמן כ"ה כ"ה אתוון ערבית ושחרית נ' תרעין דבינה בתר דמיחד בהון בר נש לקודשא בריך הוא דאיהו עבד דיליה בעול תפלין על רישיה, ואזן דיליה רציעא פתיחא למשמע קריאת שמע, דשמע בכל לשון שאתה שומע דהיינו משמעות דמאן דפדיון דיליה תלויה בקריאת שמע דאיהו רזא דחמשין לית ליה פדיון, על יד אחרא בגלגולא דמרוצע הוא למאריה הכא לא אתמר (ויקרא כה) או דודו או בן דודו יגאלנו, דבצלותא דבר נש איהו כעבד דאתמר ביה שש שנים יעבד ואין עבודה אלא תפלה שש שנים יעבד ג' ראשונות וג' אחרונות דשליח צבור אפיק ליה לבר נש ידי חובתו למאן דלא ידע לצלאה בהו דצדיק חי עלמא אתקרי בהו על שמיה, בעז צדיק גואל קרוב ונאמן 
(זוהר על פרשת משפטים)

עבד שקנוי ל-6 שנים נקנה ע"י תפילה (נעשית הקְבלה בין 6 השנים ל-6 הברכות הקבועות בכל התפילות – 3 ראשונות ו-3 אחרונות). על עבד זה נאמר שיש לו גאולה ע"י אחר. אך עבד עולם נקנה ע"י קריאת שמע בבוקר ובערב (כ"ה אותיות בפסוק ראשון, פעמיים ביום = 50, כשנות יובל). קריאת שמע היא לאדם כרציעת האוזן לעבד, שהיא פותחת את אוזנו לשמוע כוונה עמוקה יותר – הבנת משמעות הדברים, כעבד שנרצע – שמתחייב ליובל ואין לו גאולה ע"י אחר.

את הגאולה האמורה בעבדים ממשיל הזוהר לאפשרות של האדם להוציא אדם אחר ידי-חובה, בתפילה או קריאת שמע. עבד ל-6 שנים – יש לו גאולה ע"י אחר; ובמקבילה – יכול אדם להוציא את חבירו ידי חובה בתפילה – שהרי בחזרת הש"ץ – מוציא הש"ץ את הציבור ידי חובה. אבל עבד יובל – אין לו גאולה ע"י אחר; ובמקבילה – אדם אינו יכול להוציא את חבירו ידי חובת קריאת שמע.

את הייחוד בקריאת שמע מסביר הזוהר כצורך לפתוח את האוזן – לרצוע אותה – כדי להבין את המשמעות של פרשיות קריאת שמע. שמיעה כזו תחשוף את האדם לסודו של הקב"ה – סוד העולם – סוד החמישים. חובת יציאת ידי חובה של קריאת שמע דורשת מאדם להגיע למקום כזה, בו הוא שומע סוד זה. 

התפילה היא עבודה קצובה המומשלת לעבד המשתחרר בסוף שש שנים, לעומתה קריאת שמע היא עבדות עולמית שאינה יכולה להסתיים, היוצרת קשר שאינו ניתק, לכן אדם אינו יכול להוציא את חבירו ידי חובה ביצירת קשר זה.

פירוש הסולם לזוהר הנ"ל, פרשת משפטים:

שצא) פקודא בתר דא..: המצווה שלאחר זו הוא לפדות עבד עברי ואמה העבריה, ליעד האמה העבריה, לדון בקניין עבד עברי, הענק תעניק לו. ז"ש כי תקנה עבד עברי שש שנים יעבוד. שואל מהו, שש שנים יעבוד ומהו קנין שלו ומשיב אלא בסתרי תורה המלאך מטטרון הוא עבד ה' כולל שש קצוות חג"ת נה"י כמספר שש אותיות שלו שה"ס ששה סדרי משנה ובהם יש לו לאדם לעבוד את אדונו להיות לו עבד, להיעשות קנין כספו. כסף הוא ימין ואברהם שחסר הוא מדרגה שלו והתורה ניתנה משם.

שצב) ומאן דאישתדיל בה: ומי שעוסק בתורה כדי לזכות לעולם הבא היא נקראת קניין. כספו נקראת על שם עולם התענוג קנין. על שם אל עולם קונה שמיים וארץ. קנה חכמה קנה בינה.

שצג) בתר דקנה לו אחר שקנה אותה גאןלה תהיה לו יש שקנוי לעולם ויש שקנוי לו שש שנים מי שקנוי לעולם כתוב בו ורצע אדוניו את אזנו במרצע ועבדו לעולם, אין עולם אלא עולמו של יובל שהוא בינה הנקראת יובל שהוא חמישים, וזהו קריאת שמע שיש בה כ"ה כ"ה אותיות, בערבית ושחרית, שהם נ' שערי בינה.

שצד) בתר דמייחד בהון וכו': אחר שאדם מייחד בהם את הקב"ה שהוא עבד שלו בעול בתפילין על ראשו, ואזנו נרצעת דהיינו שפתוחה לשמוע קריאת שמע. כי שמע בכל לשון שאתה שומע, שומע היינו משמעות שצריך להבין משמעות הקריאת שמע שה"ס הייחוד 

שצ"ה) דמאן דפדיון דיליה וכו': שמי שהפידיון שלו תלוי בקריאת שמע שהוא סוד החמישים שהוא בינה אין לו פדיון בגלגול ע"י אחר, כי נרצע הוא לאדונו, כאן לא נאמר או דודו או בן דודו יגאלנו. כי בתפילה של אדם, הוא כעבד שנאמר בו שש שנים יעבוד, ואין עבדות אלא תפילה. שש שנים יעבוד. הוא ג' ראשונות וג' אחרונות שבשמונה עשרה. שהשליח ציבור מוציא ידי חובתו למי שאינו יודע להתפלל בהם. הרי שיש לו פדיון על ידי אחר, שהש"צ גואל אותו שהצדיק חי העולם, שהוא יסוד דהיינו השליח צבור נקרא בהם על שמו של האינו יודע להתפלל בשם בעז צדיק גואל קרוב ונאמן שמשמעותם של השמות הללו הוא שעוזרים ופודים את מי שאינו יכול לעזור את עצמו שה"ס הייבום והגלגול.
� פירוש הסולם לזוהר הנ"ל מובא בסוף המאמר 

